projecte-aina/catalan_government_crawling huggingface dataset:
La Direcció General del Patrimoni Cultural col·labora amb l'Administració local i ofereix el seu suport tècnic.
Un dels principals àmbits d'acció és el normatiu, especialment impulsant grups de treball com el del model de quadre de classificació d'ajuntaments i de consells comarcals (QdCAC) o com la participació en els grups de treball de la Comissió Nacional d'Accés, Avaluació i Tria Documental.
El Departament de Cultura, mitjançant l'Oficina de Suport a les Iniciatives Culturals, convoca periòdicament línies de subvenció en matèria de gestió documental adreçades a l'administració local.
La societat de la informació esdevé un veritable entorn globalitzat on la gestió documental és un pilar fonamental.
Les organitzacions han de disposar instruments normalitzadors, metodològics i tècnics que assegurin una gestió dels documents eficient i eficaç al llarg del seu cicle vital.
La normalització inclou l'elaboració de normes tècniques i models de referència per a tots els centres del Sistema d'Arxius de Catalunya, que s'alineïn tant amb els principis establerts a nivell internacional com amb les preceptives normes tècniques d'interoperabilitat i normes tècniques de seguretat.
Aquests són uns elements essencials en l'actual context d'implementació de l'administració electrònica en el conjunt del sector públic català.
Qualsevol sistema de gestió de documents precisa d'una autoritat que asseguri la generació, l'aprovació, el control, el manteniment de polítiques i estàndards i que vetlli també pel bon funcionament general del sistema.
El Departament de Cultura representa l'autoritat normativa pel conjunt del Sistema d'Arxius de Catalunya i lidera l'impuls de la implementació dels projectes de gestió documental en el si de l'Administració de la Generalitat.
El Departament de Cultura elabora normativa pels centres del Sistema d'Arxius de Catalunya
ORDRE CLT/172/2014, de 14 de maig, per la qual s'aprova el protocol de gestió de documents electrònics i arxiu de la Generalitat de Catalunya
Instrucció 1/2015, de 26 de febrer, d'aprovació de l'instrument tècnic Quadre de classificació funcional del Protocol de Gestió de Documents Electrònics i Arxiu de la Generalitat de Catalunya i s'estableixen directrius per a la seva gestió i actualització
Instrucció 2/2015 de 26 de febrer de 2015, per la qual s'aprova l'instrument tècnic Esquema de Metadades E-SIGeDA del Protocol de Gestió de Documents Electrònics i Arxiu de la Generalitat de Catalunya i s'estableixen directrius per a la seva gestió i actualització
Instrucció 3/2015 de 26 de febrer de 2015, per la qual s'aprova l'instrument tècnic Quadre de Tipus Documentals del Protocol de Gestió de Documents Electrònics i Arxiu de la Generalitat de Catalunya i s'estableixen directrius per a la seva gestió i actualització
Instrucció 1/2016, de 21 de setembre, d'aprovació de l'instrument tècnic Llista de codis de productors dels Departaments, ens i organismes del sectorpúblic de la Generalitat de Catalunya i codificació d'unitats orgàniques del Protocol de Gestió de Documents Electrònics i Arxiu de la Generalitat de Catalunya i s'estableixen directrius per a la seva gestió i actualització
Instrucció 1/2020 per la qual s'aproven les condicions tècniques i organitzatives per la digitalització conformada de documents en suport físic i la seva substitució per còpies electròniques de documents amb validesa d'original en l'àmbit de l'Administració de la Generalitat de Catalunya
La Generalitat de Catalunya vetlla per disposar d'un sistema de gestió imbricat en la gestió administrativa ordinària que permeti el control, l'ús, la conservació i la transferència o eliminació dels seus expedients i documents administratius.
Concretament, el Departament de Cultura impulsa la coordinació dels arxius integrants del Sistema d'Arxius de Catalunya (SAC) i vetlla per l'aplicació d'un únic sistema de gestió documental en cadascuna de les administracions i institucions públiques de Catalunya, d'acord amb la Llei 10/2001, d'Arxius i gestió de documents.
Per dur a terme aquesta tasca, la Direcció General del Patrimoni Cultural manté una constant relació amb els responsables d'ens i organismes per tal d'assessorar-los en qüestions tècniques, impulsar grups de treball i fer el seguiment del desenvolupament del sistema.
Així mateix, es celebren reunions mensuals de coordinació tècnica en la que els responsables són informats de les possibles novetats que hi ha tant en matèria normativa, tecnològica etc. i se'ls ret comptes dels projectes que estan en marxa.
La Direcció General coordina grups de treball de caràcter tècnic tant amb l'administració local com de la Generalitat, desenvolupa normativa jurídica i participa en organismes de normalització.
La normativa i els estàndards tècnics són essencials per aconseguir que els sistemes de documentació siguin eficients i es puguin implementar.
Aquest és un àmbit en el que hi ha una constant evolució.
L'impuls de l'administració digital ha significat que la normalització esdevingui un factor essencial.
L'Administració de la Generalitat de Catalunya disposa d'un sistema de gestió de documents de caràcter corporatiu.
Cada departament i els principals disposen d'un Arxiu Central administratiu que és el responsable d'implantar el sistema de gestió documental a l'organització.
La coordinació tècnica dels Arxius Centrals administratius és a càrrec del Departament de Cultura.
D'acord amb el decret 76/1996, del 5 de març, el Sistema General de Gestió de la Documentació Administrativa ha anat evolucionant fins avui.
Actualment, com la resta de sistemes de les administracions públiques, es troba en procés d'adaptació als requeriments funcionals, tècnics i organitzatius de la gestió de documents electrònics (en l'àmbit de l'Administració de la Generalitat, el desplegament del projecte ARESTA derivat del Protocol de gestió de documents electrònics i arxiu).
Les administracions públiques catalanes han de disposar d'un sistema de gestió de documents.
El Departament de Cultura treballa en diverses línies orientades a donar suport als ens públics.
Entre aquestes línies hi ha la vinculada a les subvencions específiques per a la implementació de sistemes de gestió documental adreçades a l'administració local i a les universitats públiques.
També a nivell tècnic recentment ha posat a disposició un model de quadre de classificació municipal, el qual, amb instruments que ja existeixen com les taules d'accés i avaluació documental i d'altres que s'aniran concretant són un suport a la implementació de les polítiques de gestió documental.
La Comissió Nacional d'Accés, Avaluació i Tria Documental és un dels òrgans del Sistema d'Arxius de Catalunya.
Està adscrita a la Direcció General d'Arxius, Biblioteques, Museus i Patrimoni qui assigna els recursos pel seu funcionament.
La Comissió desenvolupa una de les funcions principals d'un sistema de gestió documental com és la regulació normativa de la disposició i el règim d'accés.
La Comissió proposa al conseller de Cultura les Taules d'Accés i Avaluació Documental.
L'origen de les taules són les propostes d'accés i avaluació documental que elaboren els diversos arxius del sector públic.
En aquesta elaboració hi juguen un paper destacat els grups de treball de la comissió els quals són els autors d'aproximadament la meitat de les taules vigents.
La Direcció General del Patrimoni Cultural a més de les relacions que manté amb altres òrgans del Govern de la Generalitat derivades de les seves competències, participa amb iniciatives i projectes de caràcter interadministratiu i interdepartamental.
Aquestes iniciatives estan liderades per altres actors que tenen competències en matèria d'administració electrònica o transparència.
La Comissió d'Impuls dels Mitjans Electrònics de l'Administració (CIMEA) és un òrgan intern de la Generalitat que està constituït pels secretaris generals i directors generals competents en matèria d'administració electrònica que té com a principals objectius coordinar l'actuació dels departaments que executen polítiques transversals en l'àmbit de l'impuls i desenvolupament dels mitjans electrònics en l'actuació administrativa.
La Comissió defineix les prioritats dels projectes corporatius, fa el seguiment de la planificació estratègica aprovada.
La Xarxa de Governs Transparents de Catalunya està coordinada pel Departament d'Afers i relacions institucionals i Exteriors i Transparència i composta pel Consorci Administració Oberta de Catalunya (AOC), l'Escola d'Administració Pública de Catalunya, les diputacions de Barcelona, Girona, Lleida i Tarragona i les entitats municipalistes.
La Xarxa és un òrgan de col·laboració en matèria de transparència en àmbits com els portals de transparència, suport als ens locals o formació específica.
El Pacte Nacional per la Societat Digital és un acord entre el Govern de la Generalitat, l'Administració local i diversos actors socials que coincideixen en la necessitat de desenvolupar la societat digital catalana per donar resposta als reptes que representa aquesta realitat.
El Pacte es desenvolupa en cinc grans eixos: territori intel·ligent, infraestructures digitals, Administració digital, ciberseguretat i protecció de drets de les persones i indústria 4.0.
La Direcció General del Patrimoni Cultural participa en el grup de treball d'Administració digital que identifica els eixos específics i accions concretes a desenvolupar.
La Direcció general participa en els projectes del Grup de treball del Comitè Sectorial de l'Expedient, Document i Arxiu Electrònic que impulsa el Ministeri d'Hisenda i Administracions Públiques.
Aquest grup de treball té un caràcter interadministratiu i desenvolupa documents tècnics, en concret sobre arxiu electrònic, polítiques de gestió documental, guies d'aplicació de l'esquema de metadades etc.
Us expliquem en què consistiran les activitats de la propera edició del Dia Internacional dels Arxius 2020
L'any 2004, en el congrés internacional d'arxius, celebrat a Viena, es va adoptar una resolució unànime de tots els participants per la qual es va demanar a les Nacions Unides la creació d'un Dia Internacional dels Arxius.
Així, des de l'any 2008, 60è aniversari de la fundació del Consell Internacional d'Arxius (CIA/ICA), el 9 de juny de 1948, els arxius de tot el món celebren la seva diada.
Donada la conjuntura actual la comissió d'organització del Dia Internacional dels Arxius de Catalunya ha acordat concentrar les activitats en un únic dia, el dia 9 de juny, a fi que la conjuntura actual no permet organitzar les múltiples iniciatives que s'havien dut a terme en una setmana sencera en edicions anteriors.
També s'ha optat per focalitzar-se el màxim possible en activitats virtuals.
Els arxius de Catalunya, amb més de 300 centres i serveis arreu del territori, engeguem una campanya de comunicació virtual que els apropi a la ciutadania.
El servei a les persones és la nostra finalitat principal, per aquest motiu no volem parlar de documents, arxius i professionals d'arxius, sinó que volem posar en primer terme als nostres usuaris.
La iniciativa és una campanya de captació de vídeos que hauran de gravar els propis usuaris d'arxiu des de casa seva, amb el seguiment i suport dels arxius que vulguin participar.
Volem que ens expliquin les seves vivències com a usuaris i també conèixer les històries que hi ha rere els documents que han consultat, explicat des d'un punt de vista subjectiu i personal.
També volem que parlin altres persones que hagin tingut algun vincle amb els serveis d'arxiu, ja sigui com a donadors del seu fons documental a un arxiu.
Així mateix també volem saber què en pensen els usuaris de sistemes de gestió documental, esbrinar com de fàcil o difícil ha estat el camí.
Totes aquestes experiències fan que els arxius siguin de tothom.
A continuació us oferim la llista tancada d'arxius catalans que participen la iniciativa dels vídeos d'usuaris en motiu del Dia Internacional dels Arxius 2020.
Teniu alguna altra iniciativa, poseu-vos en contacte amb nosaltres a través de [EMAIL]
La Comissió d'Organització del Dia Internacional d'Arxius està constituïda per:
Estàs teletreballant i no saps que fer amb els teus documents?
Aquí tens la Guia de Gestió Documental i Arxiu per a teletreballar.
L'estat d'alarma i la situació de confinament provocada per la pandèmia global de la COVID-19 han accelerat la implantació del teletreball a les nostres administracions públiques i la irrupció de noves eines per a treballar.
En aquest entorn s'ha cregut convenient i oportú donar recomanacions de caràcter general i proporcionar criteris senzills en forma de guia breu per afavorir la gestió de la informació mentre es teletreballa.
Aquesta guia recull el coneixement i l'expertesa dels responsables dels Arxius Centrals Administratius dels departaments, organismes i ens de l'Administració de la Generalitat i està adreçada al personal de les unitats administratives.
Pretén un enfocament pràctic i operatiu per facilitar la viabilitat de les actuacions en matèria de gestió documental i arxiu en circumstàncies actuals de confinament social i teletreball.
Aprovades les condicions tècniques i organitzatives per la digitalització conformada de documents en suport físic i la seva substitució per còpies electròniques de documents amb validesa d'original
S'ha aprovat la Instrucció 1/2020 de la Direcció General del Patrimoni Cultural, per la qual s'aproven les condicions tècniques i organitzatives per la digitalització conformada de documents en suport físic i la seva substitució per còpies electròniques de documents amb validesa d'original en l'àmbit de l'Administració de la Generalitat de Catalunya.
Aquesta instrucció ha estat elaborada en estreta col·laboració amb la Direcció General d'Administració Digital i la Direcció General d'Atenció Ciutadana.
La instrucció té com a finalitat principal la d'establir les condicions per tal que els documents en suport paper que rep o que ja té en el seu poder l'Administració de la Generalitat i que puguin ser convertits en documents electrònics amb la mateixa consideració d'originals.
La instrucció conté també indicacions tècniques i organitzatives per a la digitalització i també estableix solucions per aquells volums de documents que han estat digitalitzats però que no tenen la consideració de còpia autèntica.
Aquesta Instrucció s'emmarca en el conjunt de normes que el Govern de la Generalitat està promovent per acompanyar el desplegament de l'administració digital i en aquest cas es pot considerar una norma que ha de permetre impulsar la creació d'expedients completament electrònics.
L'EAPC conjuntament amb la Direcció General de Patrimoni Cultural han elaborat un vídeo on s'explica què és ARESTA i les seves funcions
L'Oficina d'Innovació i Administració Digital, en col·laboració amb l' Escola d'Administració Pública de Catalunya i participació de la Direcció General del Patrimoni Cultural, ha elaborat un vídeo-tutorial sobre el projecte ARESTA a l'entporn de l'administració digital.
ARESTA, com a solució tecnològica, funcional i organitzativa de gestió documental i arxiu electrònic de l'Administració de la Generalitat, permet garantir que la informació digital es gestiona i es custodia adequadament, ja que respon als requisits normatius en matèria d'administració electrònica i gestió documental corporativa.
ARESTA és una peça clau en la consolidació de l'administració digital ja que contribueix a que els sistemes d'informació i els usuaris realitzin el canvi d'orientació en la tramitació i la gestió documental de física a electrònica.
Aquest vídeo explica de forma amena i breu què és ARESTA i com funciona.
ARESTA (Arxiu Electrònic Segur i Tramitació Administrativa) està orientat a donar una solució global a la gestió de la documentació electrònica de la Generalitat complint amb la normativa actualment vigent.
Per tant conjuga la normativa tècnica derivada del Protocol de Gestió de documents electrònics (Ordre CLT/172/2014), la solució tecnològica que suporta la gestió de documents electrònics a nivell corporatiu i també incorpora elements organitzatius.
Essencialment les funcionalitats d'ARESTA es resumeixen en que els múltiples sistemes de tramitació (o Back Office) que disposa la Generalitat han d'adoptar el model d'informació d'ARESTA.
Aquests Back Office, d'acord amb el que estableix la llei, un cop ha finalitzat la tramitació dels expedients s'han de transferir a l'arxiu electrònic ( iArxiu ) mitjançant la plataforma de serveis de gestió documental.
Els expedients tancats (amb el corresponent índex i foliat electrònic) es conserven a iArxiu el temps establert a les Taules d'accés i avaluació documental.
L'arxiu electrònic d'ARESTA només conserva els expedients en fase de vigència, no en fase de conservació permanent o històrica.
Establir criteris, metodologies de treball, bones pràctiques i solucions permet a les administracions públiques assentar un enfocament sistèmic d'acord amb el seu model d'informació i la seva política de gestió documental.
Disposar, compartir i fer difusió dels recursos en matèria de gestió documental dels sistemes arxivístics i de les administracions, a nivell local, nacional o internacional, permet al ciutadà i al sector professional atansar-se i tenir una visió més àmplia de les eines i recursos més innovadors en gestió documental i arxius, en especial en processos de gestió de documents electrònics.
El Model de quadre de classificació d'ajuntaments i consells comarcals (QdCAC) aspira a ser una eina que permeti, als ajuntaments i consells comarcals catalans que l'adoptin, el compliment de l'actual normativa en matèria de gestió documental i transparència.
Aquest model és un instrument tècnic que, basat en la metodologia arxivística actual, s'adapta a la realitat de l'administració electrònica i facilita als ajuntaments el compliment de les disposicions normatives relacionades amb la gestió documental, la transparència i les normes d'interoperabilitat.
El quadre està pensat per ser un instrument estable que només s'actualitzarà per una evolució del marc normatiu, per possibles delegacions de funcions per part d'altres administracions públiques o per qualsevol altre motiu que pugui afectar a les competències i funcions dels ajuntaments i consells comarcals.
El catàleg de procediments /sèries, en canvi, està pensat per ser una eina en constant evolució.
S'actualitzarà a mesura que el col·lectiu professional detecti noves necessitats i propostes.
Els ens interessats en adoptar el model de quadre de classificació d'ajuntaments i consells comarcals poden emplenar el comunicat d'adhesió amb l'objectiu de crear un directori amb el recull d'institucions que l'estan aplicant de manera es faciliti la seva actualització i altres accions d'interès, així com per gestionar indicadors d'ús del quadre de classificació.
El Departament de Cultura coordina, controla i emet instruccions tècniques per a la implementació i el manteniment del Sistema General de Gestió de la Documentació Administrativa.
Tots els organismes i departaments de l'Administració de la Generalitat disposen d'un Arxiu Central Administratiu propi.
Les persones responsables d'aquests arxius defineixen, implanten i mantenen el sistema general de gestió de la documentació administrativa en l'àmbit del seu organisme, d'acord amb la normativa tècnica i les directrius del Departament de Cultura i seguint les instruccions del seu secretari general o de l'òrgan directiu corresponent ( Llei 10/2001, de 13 de juliol, d'Arxius i gestió de documents ).
Els Arxius Centrals Administratius han de dur a terme, entre d'altres processos, l'anàlisi, la classificació i l'avaluació dels documents, independentment del seu suport, així com gestionar el préstec i la consulta de la documentació i la formació del personal de l'organisme.
També supervisen les operacions de destrucció o transferència de documents en aplicació de les Taules d'Accés i Avaluació Documental.
Per eficiència en la gestió, les delegacions del Govern de la Generalitat al territori disposen d'un Arxiu Central Administratiu territorial que acull la documentació dels diversos serveis territorials dels departaments i ens.
Actualment hi ha 4 arxius centrals territorials en funcionament: Girona, Tarragona, Lleida i l'Arxiu Central de la Delegació Territorial del govern a les Terres de l'Ebre.
Us informem que s'ha actualitzat l'instrument tècnic Quadre de Tipus Documental.
A la nova versió s'han creat els següents tipus:
S'han modificat el contingut dels següents tipus:
S'han eliminat els següents tipus:
Per qualsevol proposta d'incorporació o modificació del Quadre de Tipus Documental podeu emplenar el full de sol·licitud i fer-lo arribar a: [EMAIL]
El Quadre de Classificació Funcional ofereix informació de la funció o activitat dels expedients o documents.
Tenint en compte que una mateixa funció pot ser desenvolupada per diferents unitats administratives, departaments, organismes o ens, es fa necessari indicar quina unitat en concret és la que està gestionant l'expedient o el document.
És a dir, determinar-ne la provinença i també la responsabilitat de la seva gestió i custòdia.
La Llista de codis de productors dels Departaments, ens i organismes del sector públic de la Generalitat de Catalunya i codificació d'unitats orgàniques, mitjançant un sistema de codificació normalitzat, permet identificar els departaments, organismes o ens productors dels documents de l'administració de la Generalitat de Catalunya, d'acord amb l'estructura orgànica definida per la mateixa organització (sovint, el mateix organigrama).
La Comissió Nacional d'Accés, Avaluació i Tria Documental (CNAATD), amb la voluntat de fer la seva activitat el més transparent possible, ha acordat oferir els extractes de les actes del ple i de la Comissió permanent.
Aquests extractes recullen les resolucions adoptades per la Comissió i tenen la finalitat de que puguin ser conegudes pel col·lectiu professional tan bon punt les corresponents actes han estat aprovades.
La CNAATD cada any elabora una memòria que constitueix un recull de les activitats més importants de la Comissió on trobem dades sobre el nombre de reunions del ple i de la Comissió Permanent celebrades cada any, el nombre de resolucions emeses i de les accions més destacades que hagin pogut realitzat els seus membres en cada exercici.
També recullen dades sobre l'aplicació de taules d'accés i avaluació documental per part dels centres integrats al Sistema d'Arxius de Catalunya.
La memòria és aprovada anualment pel plenari de la Comissió i es publica al web de la comissió.
També s'incorpora íntegrament en la memòria anual dels arxius de la Generalitat que elabora la Direcció General del Patrimoni Cultural.
S'han publicat les darreres versions dels instruments tècnics Quadre de Tipus Documentals (QTD) i del Llistat de codis productors
Podeu consultar els documents actualitzats en els següents enllaç:
Per a qualsevol proposta d'incorporació o modificació del Quadre de Tipus Documental podeu emplenar el full de sol·licitud i fer-lo arribar a: [EMAIL]